इनमें सिर्फ 8 महिलाएं, 52 नए नाम; पूर्व डिप्टी सीएम ने टिकट न मिलने पर पार्टी छोड़ी
Karnataka Assembly Election 2022  BJP Candidates List Update; Bharatiya Janata Party (BJP) Candidates List for 2022 Gujarat Vidhan Sabha Election. विधानसभा चुनाव के लिए भाजपा आज 170-180 उम्मीदवारों की पहली लिस्ट जारी करेगी। कर्नाटक के सीएम बसवराज बोम्मई ने सोमवार को यह जानकारी दी।
BJP ने मंगलवार रात कर्नाटक विधानसभा चुनाव के लिए 189 कैंडिडेट्स की लिस्ट जारी कर दी। इसमें सिर्फ 8 महिलाएं हैं। CM बसवराज बोम्मई शिगगांव से चुनाव लड़ेंगे। पूर्व CM बीएस येदियुरप्पा के बेटे बीवाई विजयेंद्र अपने पिता के शिकारीपुरा निर्वाचन क्षेत्र से चुनाव लड़ेंगे। अब सिर्फ 35 नामों का ऐलान होना बाकी है। CM बोम्मई ने कहा- दूसरी लिस्ट भी जल्द जारी की जाएगी।
वहीं, टिकट न मिलने पर कर्नाटक के पूर्व डिप्टी सीएम लक्ष्मण सवादी ने पार्टी की प्राथमिक सदस्यता से इस्तीफा दे दिया है। उन्होंने बुधवार को कहा कि मैं गुरुवार को और कड़ा फैसला लूंगा और शुक्रवार को अपना काम शुरू कर दूंगा। उनके इस्तीफे को लेकर राज्य के कांग्रेस प्रमुख डीके शिवकुमार ने कहा है कि वे उनके संपर्क में नहीं हैं।
कर्नाटक कांग्रेस के प्रमुख डी शिवकुमार के खिलाफ लड़ेंगे मंत्री आर अशोक
BJP के राष्ट्रीय महासचिव सीटी रवि अपनी परंपरागत चिकमंगलूर सीट से चुनाव लड़ेंगे। मंत्री आर अशोक को दो सीटों से मैदान में उतारा जा रहा है। वे राज्य के कांग्रेस प्रमुख डीके शिवकुमार के खिलाफ कनकपुरा से और इसके अलावा पद्मनाभनगर सीट से भी चुनाव लड़ेंगे।
मंत्री वी सोमन्ना भी दो सीटों पर अपनी किस्मत आजमाएंगे। वरुणा सीट से उनका मुकाबला कांग्रेस के पूर्व मुख्यमंत्री सिद्धारमैया से होगा। पार्टी ने उन्हें चामराजनगर से भी टिकट दिया है। स्वास्थ्य मंत्री डॉ. सुधाकर के. चिक्कबल्लापुर सीट तो मंत्री डॉ. अश्वथनारायण सीएन मल्लेश्वरम सीट से किस्मत आजमा रहे हैं।
BJP ने OBC से 32, SC से 30, ST से 16 और 5 वकीलों को टिकट दिया है। केंद्रीय मंत्री और कर्नाटक के प्रभारी धर्मेंद्र प्रधान ने नई दिल्ली स्थित पार्टी हेडक्वार्टर पर ये लिस्ट जारी की।
शेट्‌टार के बगावती तेवर
कर्नाटक के पूर्व CM जगदीश शेट्टार के तेवर बगावती नजर आ रहे हैं। पार्टी ने उन्हें खुद चुनाव नहीं लड़ने की घोषणा करने को कहा था, लेकिन उन्होंने इनकार कर दिया। वे चुनाव लड़ने पर अड़े हुए हैं। इस पर मीडिया ने सवाल किया तो प्रधान ने कहा- पार्टी उन्हें मना लेगी।
BJP कैंडिडेट्स की पूरी लिस्ट देखें-
सीनियर लीडर के एस ईश्वरप्पा ने चुनाव लड़ने से इनकार किया
कर्नाटक भाजपा के सीनियर नेता केएस ईश्वरप्पा ने पार्टी के राष्ट्रीय अध्यक्ष जेपी नड्डा को पत्र लिखा है। उन्होंने राज्य में आगामी विधानसभा चुनाव लड़ने से इनकार किया है। उन्होंने कहा- मैंने बेंगलुरु में हुई कर्नाटक भाजपा चुनाव समिति की बैठक में अपने डिसीजन के बारे में बताया था, लेकिन पार्टी के नेताओं प्रह्लाद जोशी, नलिन कुमार कतील समेत अन्य नेताओं ने मेरे फैसले से इनकार कर दिया था।
उम्मीदवारों का नाम तय करने के लिए रविवार को हुई थी बैठक
उम्मीदवारों का नाम तय करने के लिए रविवार को दिल्ली में भाजपा मुख्यालय पर केंद्रीय चुनाव समिति की बैठक हुई थी। मीटिंग में भाजपा की टॉप लीडरशिप शामिल हुई। जिसमें PM नरेंद्र मोदी, गृह मंत्री अमित शाह, भाजपा अध्यक्ष जेपी नड्डा, कर्नाटक के सीएम बसवराज बोम्मई, राजनाथ सिंह और भाजपा महासचिव बीएल संतोष समेत तमाम सीनियर लीडर मौजूद रहे थे।
10 को वोटिंग होगी, 13 मई को नतीजे आएंगे
कर्नाटक में विधानसभा चुनाव 10 मई को होंगे। नतीजे 13 मई को आएंगे। वोटिंग एक चरण में कराई जाएगी। कर्नाटक में 5.21 करोड़ मतदाता हैं, जो 224 विधानसभा सीटों पर मतदान करेंगे। जो लोग 1 अप्रैल को 18 साल के होंगे, वो भी वोट डाल सकेंगे। पूरी खबर पढ़ें...
कर्नाटक की राजनीति से जुड़ी ये खबरें भी पढ़ें...
येदियुरप्पा कर्नाटक में भाजपा के पोस्टर बॉय, पार्टी चाहती है चुनाव लीड करें
80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व CM मुख्य भूमिका में रहें। चुनाव में उन्हें सबसे आगे रखने की कई वजहें हैं। उन्होंने न सिर्फ पार्टी को जमीनी स्तर पर खड़ा किया है बल्कि चार बार मुख्यमंत्री भी रह चुके हैं।  पढ़ें पूरी खबर...
हिजाब, हलाल, अजान को लेकर विवाद; क्या कर्नाटक में चुनावों की वजह से गर्माने लगी ध्रुवीकरण की राजनीति?
कर्नाटक में पिछले कुछ दिनों में हिजाब, हलाल, अजान जैसे मुद्दे चर्चा में रहे हैं। भारत की सबसे अमीर महिलाओं में शुमार बायोकॉन चीफ किरण मजूमदार शॉ ने भी कर्नाटक में बढ़ते धार्मिक विभाजन पर चिंता जताई है। शॉ का इशारा ‌BJP शासित इस दक्षिण भारतीय राज्य में पिछले कुछ दिनों से बढ़ रहे ध्रुवीकरण की ओर है। पूरी खबर पढ़ें...